**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**Коми Республикаса Веськӧдлан котырлӧн**

**ӧткымын шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны Коми Республикаса Веськӧдлан котырлӧн ӧткымын шуӧмӧ вежсьӧмъяс тайӧ шуӧм дорӧ содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырӧн

Юрнуӧдысьӧс Медводдза вежысьлысь –

Коми Республикаса Юралысьлӧн

Администрацияӧн Юрнуӧдысьлысь

кывкутана могъяс олӧмӧ пӧртысь М. Порядин

Сыктывкар

2019 вося лӧддза-номъя тӧлысь 3 лун

271 №

Коми Республикаса Веськӧдлан котырлӧн

2019 во лӧддза-номъя тӧлысь 3 лунся 271 №-а шуӧм дорӧ

СОДТӦД

Коми Республикаса Веськӧдлан котырлӧн

ӧткымын шуӧмӧ пыртӧм вежсьӧмъяс

**ЛЫДДЬӦГ**

1. “Коми Республика мутасын Россия Федерацияын архив удж йылысь оланпастэчасӧ кутчысьӧм бӧрся дінмуын канму контроль збыльмӧдан пӧрадок вынсьӧдӧм йылысь” Коми Республикаса Веськӧдлан котырлӧн2014 во урасьӧм тӧлысь 3 лунся 39 №-а шуӧмын:

Коми Республика мутасын Россия Федерацияын архив удж йылысь оланпастэчасӧ кутчысьӧм бӧрся дінмуын канму контроль збыльмӧдан пӧрадокын, кутшӧмӧс вынсьӧдӧма шуӧмӧн (содтӧд):

121 пунктын:

1) “Юридическӧй кывкутысьяс, асшӧр уджалысьяс серти” кывъяс вежны “Став юридическӧй кывкутысь, асшӧр уджалысь серти” кывъясӧн;

2) содтыны татшӧм сюрӧса выль мӧд абзац:

“Прӧверочнӧй листъясӧ (контрольнӧй юалӧмъяслӧн списокъясӧ), кутшӧмъясӧн вӧдитчӧны планӧвӧй прӧверкаяс нуӧдігӧн, пырӧны юридическӧй кывкутысь, асшӧр уджалысь дорӧ индӧм быть колана корӧмъяс серти юалӧмъяс, кутшӧмъясӧ кутчысьӧмыс лоӧ медся тӧдчанаӧн сы боксянь, медым эз вермы лоны лёктор гражданалӧн олӧмлы, дзоньвидзалунлы, лёктор пемӧсъяслы, быдмӧгъяслы, гӧгӧртаслы, Россия Федерацияса войтырлӧн культура озырлун объектъяслы (история да культура памятникъяслы), канмулӧн видзчысянлунлы, а сідзжӧ медым эз вермыны лоны вӧр-ва да техногеннӧй сяма виччысьтӧмторъяс.”.

2. “Россия Федерацияса музей фондлӧн канму юкӧн бӧрся канму контроль збыльмӧдан пӧрадок вынсьӧдӧм йылысь” Коми Республикаса Веськӧдлан котырлӧн 2017 во сора тӧлысь 5 лунся 358 №-а шуӧмын:

Россия Федерацияса музей фондлӧн канму юкӧн бӧрся канму контроль збыльмӧдан пӧрадокын, мый вынсьӧдӧма шуӧмӧн (содтӧд):

161 пунктын:

1) “Юридическӧй кывкутысьяс серти” кывъяс вежны “Став юридическӧй кывкутысь серти” кывъясӧн;

2) содтыны татшӧм сюрӧса выль мӧд абзац:

“Прӧверочнӧй листъясӧ (контрольнӧй юалӧмъяслӧн списокъясӧ), кутшӧмъясӧн вӧдитчӧны планӧвӧй прӧверкаяс нуӧдігӧн, пырӧны юридическӧй кывкутысь дорӧ индӧм быть колана корӧмъяс серти юалӧмъяс, кутшӧмъясӧ кутчысьӧмыс лоӧ медся тӧдчанаӧн сы боксянь, медым эз вермы лоны лёктор гражданалӧн олӧмлы, дзоньвидзалунлы, лёктор пемӧсъяслы, быдмӧгъяслы, гӧгӧртаслы, Россия Федерацияса войтырлӧн культура озырлун объектъяслы (история да культура памятникъяслы), канмулӧн видзчысянлунлы, а сідзжӧ медым эз вермыны лоны вӧр-ва да техногеннӧй сяма виччысьтӧмторъяс.”.